Navodila za torek, 24. 3. 2020

**NIT, 2 uri**

Prejšnji teden ste opazovali, risali in opisovali različne živali. Prebrali ste besedilo v učbeniku. Znanja, ki jih imate, bomo sedaj nadgradili in dopolnili.

Se še spomniš, kaj smo se učili o človeškem telesu?

ČLOVEK JE ŽIVO BITJE, NJEGOVA HRBTENICA JE SESTAVLJENA IZ VRETENC. SPADA MED **VRETENČARJE**.

Živa bitja, ki imajo hrbtenico sestavljeno iz vretenc, imenujemo **vretenčarji.**

Ločimo 5 skupin vretenčarjev: **ribe, dvoživke, plazilci, ptiči in sesalci.**

Živa bitja, ki nimajo iz vretenc zgrajene hrbtenice, imenujemo nevretenčarji. Med nevretenčarje uvrščamo kolobarnike, mehkužce, ožigalkarje, členonožce, žuželke. Prav žuželk je v naravi največ.

Na spletni strani radovednih 5 si oglej filmčke in preberi besedilo VRETENČARJI.

[https://www.radovednih-pet.si/vsebine/rp4-nit-sdz-osn/#](https://www.radovednih-pet.si/vsebine/rp4-nit-sdz-osn/)

*V zvezek naravoslovja čimbolj natančno opiši eno žival, ki spada med vretenčarje – sesalce in eno žival, ki spada med vretenčarje - ptiče.*

*Opise natipkaj in mi jih pošlji na meil.*

**MATEMATIKA**

Prvi teden matematike ste praktično vadili ocenjevanje mas (Kaj misliš, koliko tehta?) in veliko ste tehtali. Zapisovali ste mase z merskimi enotami in merskimi števili. Praktično ste uporabljali standardne merske enote in po potrebi tudi pretvarjali. Sporočali ste mi, da vam je delo zanimivo in nihče me ni vprašal po dodatni razlagi. Torej sklepam, da tudi nadaljevanje ne bo prineslo težav. Če pa potrebuješ pomoč, razlago, mi piši.

[nives.hvalica@guest.arnes.si](mailto:nives.hvalica@guest.arnes.si)

Nadaljujemo z nalogami v Samostojnem delovnem zvezku **4. del**, od str. 10 dalje. MERJENJE – TEHTANJE

Isto snov poišči tudi v učbeniku in reši naloge v zvezek za matematiko.

Delo si razporedi čez cel teden, na dan reši vsaj 2 strani in si jih preglej s pomočjo Rešitev.

Pošiljam tudi link do SDZ

<https://www.evedez.si/ListalnikCel?id=34#p=6>

Da bom lahko sledila tvojemu delu, **mi pošlji** fotografije ali skenirane rešene strani iz SDZ.

**DRUŽBA**

**VIPAVSKA DOLINA**

**Pripravi si zemljevid Slovenije.**

Na zemljevidu najprej pokaži glavne in stranske strani neba.

Pokaži, kje leži Vipavska dolina..

Poišči , kje ležijo kraji: Renče, Bukovica, Volčja Draga, Vogrsko, Nova Gorica, Ajdovščina, Dornberk, Šempas, Dobravlje, Šempeter, Miren, Batuje, Branik.

Na zemljevidu poišči večje tekoče vode (reke, potoke) in poišči njihova imena. V Vipavski dolini imamo tudi večje umetno jezero. Poišči ga in si zapomni njegovo ime.

**Odgovore na naslednja vprašanja zapiši v zvezek družba.**

1. S katero barvo je Vipavska dolina označena na zemljevidu? Poglej legendo. Kaj pomeni zelena barva na zemljevidu?
2. Kako se imenuje reka, ki teče skozi Renče? Poišči jo na zemljevidu. Kje izvira reka? V katero reko se Vipava izlije? V katero morje tečejo vode obeh rek?
3. Predstavljaj si, da stojiš na starem mostu v Renčah. Obrnjen si tako, da gledaš proti mlinu, to je v smer toka reke. Roki iztegneš v odročenje. Tvoja desna roka kaže desni breg reke, leva pa levi breg. Na katerem bregu reke Vipave ležijo Renče?
4. Kako bi tujcu razložil, kje ležijo Renče? Čimbolj natančno opiši lego kraja Renče.
5. Kaj nam ta izštevanka lahko pojasnjuje? V zvezek napiši pravilen odgovor.

*Stara baba piškav zob,*

*rene kravo na potok,*

*krava noče pit,*

*brcne babo v rit.*

1. Kako so nekoč ljudje imeli probleme z zobozdravnikom.
2. Kako je bil nekoč potok onesnažen.
3. Kako so Renče dobile ime.

Katera beseda v izštevanki pojasnjuje tvojo izbiro?

Kaj ta beseda pomeni?

1. V kateri občini ležijo Renče?